S-1202/2008

Ár 2008, þriðjudaginn 4. nóvember, er á dómþingi Héraðsdóms Reykjavíkur, sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. S-1202/2008: Ákæruvaldið gegn Þ-kk-þgf R-kk-þgf S-kk-þgf, sem tekið var til dóms í þinghaldi 31. október 2008.

Málið er höfðað með ákæru lögreglustjórans á höfuðborgarsvæðinu, dagsettri 16. september 2008, á hendur Þ-kk-þgf R-kk-þgf S-kk-þgf, kt. 000000-0000, Norðurbyggð 2, Þorlákshöfn, „fyrir gripdeild með því að hafa, í þrjú skipti í nóvember 2006 og janúar 2007, svo sem rakið verður, dælt bensíni á bifreiðina ZA-278 á bensínstöðvum Olís í Reykjavík og horfið af vettvangi án þess að greiða fyrir bensínið:

1) Þann 21. nóvember bensíni að andvirði 1.505 kr. á bensínstöð í Grafarvogi.

2) Þann 11. janúar bensíni að andvirði 3.002 kr. á bensínstöð við Álfheima.

3) Þann 15. janúar bensíni að andvirði 3.001 kr. á bensínstöð við Álfheima.

Telst þetta varða við 245. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.

Af hálfu Olíuverslunar Íslands, kt. 000000-0000, er þess krafist að ákærði verði dæmdur til skaðabóta að fjárhæð 1.505 kr. ásamt vöxtum samkvæmt 8. gr. vaxtalaga nr. 38, 2001 frá 16. nóvember 2006 en síðan dráttarvöxtum samkvæmt 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags og skaðabóta að fjárhæð 6.003 kr. ásamt vöxtum samkvæmt 8. gr. vaxtalaga frá 15. janúar 2007 en síðan dráttarvöxtum samkvæmt 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.”

Með bókun í þinghaldi 31. október sl. féll ákærandi frá 3. lið ákæru, sbr. 2. mgr. 118. gr. laga um meðferð opinberra mála nr. 19/1991. Ákærði hefur að öðru leyti játað þau brot sem hann er saksóttur fyrir. Hefur hann orðið sekur um þá háttsemi sem lýst er í 1. og 2. ákærulið og réttilega er færð til refsiákvæða í ákæru.

Ákærði er fæddur árið 1980. Samkvæmt sakavottorði var ákærði árið 2003 dæmdur í 30 daga skilorðsbundið fangelsi fyrir fjársvik, líkamsárás, hótanir og eignaspjöll. Hann gekkst undir þrjár sektargerðir vegna ávana- og fíkniefnalagabrota á árunum 2004 til 2006. Þann 25. ágúst 2006 var ákærði svo dæmdur í 30 daga fangelsi, skilorðsbundið í þrjú ár, fyrir ávana- og fíkniefnalagabrot og gripdeildir, með því að hafa í þrígang dælt eldsneyti á bifreið á bensínafgreiðslustöðvum og ekið á brott án þess að greiða fyrir það. Með brotum þeim sem ákærði er nú sakfelldur fyrir hefur hann rofið skilorð síðastnefnds dóms. Verður sá dómur því tekinn upp og ákærða dæmd refsing í málinu í einu lagi, sbr. 60. gr. og 77. gr. almennra hegningarlaga. Þykir refsing ákærða hæfilega ákveðin fangelsi í 45 daga, en rétt þykir að fresta framkvæmd refsingar og ákveða að hún falli niður að liðnum 3 árum frá dómsbirtingu að telja, haldi ákærði almennt skilorð 57. gr. almennra hegningarlaga.

Dæma ber ákærða til þess að greiða Olíuverslun Íslands, kt. 000000-0000, 4.507 krónur í skaðabætur ásamt vöxtum samkvæmt 8. gr. laga um vexti og verðtryggingu nr. 38/2001 frá 15. janúar 2007, en síðan dráttarvöxtum samkvæmt 1. mgr. 6. gr., sbr. 9. gr. sömu laga frá 25. október 2008 til greiðsludags.

Loks ber að dæma ákærða til að greiða þóknun skipaðs verjanda síns, B-kk-ef J-kk-ef hæstaréttarlögmanns, 74.700 krónur að meðtöldum virðisaukaskatti.

Af hálfu ákæruvalds flutti málið G-kk-nf M-kk-nf fulltrúi lögreglustjórans á höfuðborgarsvæðinu.

R-kvk-nf H-kvk-nf settur héraðsdómari kvað upp dóminn.

DÓMSORÐ:

Ákærði, Þ-kk-nf R-kk-nf S-kk-nf, sæti fangelsi í 45 daga. Framkvæmd refsingarinnar er frestað og fellur hún niður að liðnum 3 árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði Olíuverslun Íslands 4.507 krónur í skaðabætur ásamt vöxtum samkvæmt 8. gr. laga um vexti og verðtryggingu nr. 38/2001 frá 15. janúar 2007, en síðan dráttarvöxtum samkvæmt 1. mgr. 6. gr., sbr. 9. gr. sömu laga frá 25. október 2008 til greiðsludags.

Ákærði greiði þóknun skipaðs verjanda síns, B-kk-ef J-kk-ef hæstaréttarlögmanns, 74.700 krónur.

R-kvk-nf H-kvk-nf